**Θα σ’ αγαπώ ό,τι κι αν γίνει-Debi Gliori**

 *Θ.Διασκευή : Βάσιου Όλγα*

**Α**- Ο Μικρός ήταν πολύ κακόκεφος…Γύρισε από το σχολείο σαν το άγριο θηρίο…

Άρχισε να στριφογυρίζει κι όλα τα πράγματα ν’ αναποδογυρίζει.

Την τσάντα του κλωτσούσε , έκλαιγε , μονολογούσε…

**Π**-Δε μ’ αρέσει το σχολείο….τέλειωσε αυτό το αστείο!

 Και να μη μου πει κανείς κουβέντα! Δεν θα ξαναπάω!!!!!Τέλος!

**Μ**- Θε μου! Τι έχεις πάθει; Έλα να σε πάρω μια αγκαλιά….ήρεμα να μου μιλήσεις και θα βρούμε για όλα λύσεις!!!

**Π**-Όχι!!!!!!!!! Είμαι ένας ανάποδος και γκρινιάρης μικρός και κανείς δε μ’ αγαπάει!

Στο σχολείο δε με παίζουν τα παιδιά και όταν ένα λάθος κάνω στη Γλώσσα ή στα Μαθηματικά,

 με κοιτάζουν, σχολιάζουν και γελάνε δυνατά!

 Κι η δασκάλα μου φωνάζει κι όλο μου παραπονιέται,

 Τα γράμματά μου λέει μοιάζουν σαν καράβι που κουνιέται-δεν πατάνε στη γραμμή…..

άσε που και σήμερα….πάλι μπέρδεψα τα ι!

**Μ**- Μικρέ μου…κάθισε κοντά μου και μη μου στενοχωριέσαι. Πρώτα πρώτα να σου πω….ότι όπως και να είσαι….πάντα θα σε αγαπώ!

**Π**- Κι αν ήμουν αρκούδος …πάλι θα με φρόντιζες και θα με αγαπούσες;

**Μ**- Φυσικά! Εγώ θα σε αγαπώ ό,τι κι αν γίνει!

Αν όμως γινόμουν πράσινο έντομο….πάλι θα με αγαπούσες, πάλι θα με αγκάλιαζες και θα με φιλούσες;

**Μ**-Φυσικά! Εγώ πάντα θα σε αγαπώ, ό,τι κι αν γίνει!

**Π**- Ό,τι------Ό,τι και να γίνει; Κι αν ήμουν κροκόδειλος;

**Μ**- Θα σε αγκάλιαζα, θα σε αγαπούσα και τη νύχτα θα σου τραγουδούσα!

**Π**- Κι αν δεν πάρω ποτέ Άριστα ή Μπράβο ή Αλφα με τόνο;

**Μ**- Και τότε θα σε αγαπάω …θα σε βοηθάω όσο μπορώ να διορθώνεις τα λαθάκια και να κάνεις όσο πάει πιο ωραία γραμματάκια! Μα αν κι εσύ δεν προσπαθήσεις , τα όνειρά σου πώς θα χτίσεις;

Εσύ να ΄σαι ευγενικός, θαρραλέος και δυνατός…και θα δεις πως όλα θα γίνουν καλύτερα!

**Π**-Μαμά….Χαλάει ποτέ η αγάπη; Λυγίζει άραγε ποτέ και σπάει; Κι αν ναι, μπορείς άραγε να την ξανακολλήσεις και να τη φτιάξεις;

**Μ**-Α …..δεν ξέρω….το μόνο που ξέρω είναι ότι θα σε αγαπώ για πάντα.

**Π**-Κι όταν πεθάνουμε και χαθούμε…..θα με αγαπάς ακόμη; Θα υπάρχει ακόμα η αγάπη;

**Μ**- Έχεις δει πόσα λαμπερά αστέρια έχει τη νύχτα ο ουρανός; Ξέρεις πως πολλά απ’ αυτά έχουν πεθάνει εδώ και χρόνια; Όμως φωτίζουν ακόμα στον ουρανό!

Η αγάπη Μικρέ μου είναι σαν τα αστέρια- Ποτέ δεν πεθαίνει και πάντα φωτίζει!

**Π**- Σ’ αγαπάω τόσο πολύ μαμά! Σου υπόσχομαι να προσπαθώ ….και στη δασκάλα αύριο θα τρέξω όλα να τα πω!

 <https://youtu.be/G9BEtzyHjwI>

Ακολουθεί το τραγούδι : <https://www.youtube.com/watch?v=hcG7xA_u_Ks>